**OBRAZLOŽENJE UZ NACRT PRIJEDLOGA STATUTA GRADA NOVSKE**

1. **PRAVNI TEMELJ**

 Zakon o lokalnoj i područnoj (regionalnoj) samoupravi („Narodne novine“ broj: 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20) i Zakon o lokalnim izborima ( „Narodne novine“ broj: 144/12, 121/16, 98/19, 42/20, 144/20), Člankom 36. stavak 2. Zakona o lokalnoj i područnoj (regionalnoj) samoupravi, propisana je nadležnost predstavničkog tijela - Gradskog vijeća za donošenje Statuta Grada.

1. **OBRAZLOŽENJE**

Radi Izmjena i dopuna Zakona o lokalnoj i područnoj (regionalnoj) samoupravi, Izmjena Zakona o lokalnim izborima, kao i radi većeg broja Izmjena i dopuna postojećeg Statuta Grada Novske koje se ugrađuju kao već postojeće odredbe, predlažu se donošenje novog Statuta Grada Novska.

*U prijelaznim i završnim odredbama navedenog zakona utvrđena je obveza županijama, gradovima i* općinama da usklade statute i druge opće akte u roku od 60 dana od dana stupanja na snagu predmetnog Zakona o Izmjenama i dopunama Zakona (“Narodne novine”, broj: 144/20) i Zakona o lokalnim izborima (“Narodne novine”, broj: 144/20).

Zakon je stupio na snagu i primjenjuje se od 25. prosinca 2020. godine.

Sukladno navedenim propisima ovim Prijedlogom Statuta Grada Novske, osim odredbi koje se ugrađuju iz postojećeg Statuta i svih njegovim izmjena i dopuna (koje se odnose na: samoupravni djelokrug Grada Novske, njegova obilježja, javna priznanja, ustrojstvo, ovlasti i način rada tijela Grada Novske, način obavljanja poslova, oblici neposrednog sudjelovanja građana u odlučivanju, provođenje referenduma u pitanjima iz samoupravnog djelokruga, mjesna samouprava, ustrojstvo i rad javnih službi, suradnja s drugim jedinicama lokalne i područne (regionalne) samouprave, te druga pitanja od važnosti za ostvarivanje prava i obveza Grada Novske),predlaže se ugrađivanje izmjena odredbi sukladno izmjeni predmetnog zakona, koje se odnose na raspisivanja referenduma, zborova građana, podnošenja peticija građana, broja članova Gradskog vijeća (umjesto dosadašnjih 17 zakon propisuje 15 članova Gradskog vijeća kao jedinicu lokalne samouprave koja ima između 10 000 i 20 000 stanovnika), naknade članova, predsjednika i potpredsjednika Gradskog vijeća (Zakon određuje najvišu granicu ukupne godišnje neto naknade u iznosu od 10.000,00 kuna u neto iznosu po članu Gradskog vijeća, kao i uvećanje iste naknade za predsjednika odnosno potpredsjednika Gradskog vijeća, za 50% odnosno 30%), uvjete za mogućnost održavanja sjednica Gradskog vijeća elektroničkim putem, smanjenje broja zamjenika gradonačelnika (Zakon za jedinicu lokalne samouprave koja ima između 10 000 i 20 000 stanovnika propisuje jednog zamjenika, dok su dosad bila dva).

Novi Statut Grada Novske stupio bi na snagu osmoga dana od dana objave u Službenom vjesniku Grada Novske, osim odredbi koje imaju odgođeno stupanje na snagu, sukladno izmjenama i dopunama Zakona o lokalnoj i područnoj (regionalnoj) samoupravi. Prijedlog Statuta,nakon javne rasprave,upućuje se u daljnju proceduru,radi donošenja u zakonskom roku.

UPRAVNI ODJEL ZA DRUŠTVENE DJELATNOSTI,PRAVNE POSLOVE I JAVNU NABAVU

 Pročelnica

 Sonja Marohnić - Horvat,dipl.iur.